Κυβέρνηση Κωνσταντίνου Κανάρη Ιουλίου 1864

Η Κυβέρνηση Κωνσταντίνου Κανάρη Ιουλίου 1864  ή όπως λεγόταν τότε Υπουργείον Κανάρη, ανέλαβε, διαδεχόμενη την «κυβέρνηση Ζηνοβίου Βάλβη», στις 26 Ιουλίου 1864 και κυβέρνησε μέχρι τις 2 Μαρτίου 1865, παραδίδοντας στην «κυβέρνηση Αλέξανδρου Κουμουνδούρου».

Κατά την διάρκεια της θητείας της, ψηφίστηκε από τη Β' Εθνοσυνέλευση το νέο Σύνταγμα της Ελλάδας, το Σύνταγμα του 1864, το οποίο ήταν από τα πιο φιλελεύθερα και δημοκρατικά Συντάγματα της Ευρώπης εκείνη την περίοδο. Το Σύνταγμα του 1864 (με τις αναθεωρήσεις του 1911 και του 1952) ίσχυσε για περίπου 100 χρόνια. https://www.hellenicparliament.gr/Vouli-ton-Ellinon/To-Politevma/Syntagmatiki-Istoria/

Επίσης, ψηφίστηκε και ο εκλογικός νόμος του 1864, ο «Νόμος ϟΓ'», ο οποίος καθιέρωσε πρώτη φορά την άμεση (το ίδιο χρονικό διάστημα) και μυστική (δια σφαιριδίων που ρίχνονταν σε καλυμμένη κάλπη) ψηφοφορία.Μπάλτα, Βόγλη, Χρηστίδης: «Θέματα Ελληνικής Ιστορίας,  (19ος–20ός αιώνας)», e-book, 2016, για το Ελληνικό Ανοικτό Πανεπιστήμιο, κεφ. 4, σελ. 195 

Ο δε Κωνσταντίνος Κανάρης είναι ο μόνος Έλληνας πρωθυπουργός (εξαιρουμένου του δικτάτορα Γεώργιου Παπαδόπουλου) που κατά το διάστημα της πρωθυπουργίας του, ψηφίστηκε ή αναθεωρήθηκε Σύνταγμα δυο φορές.Τα δυο δικτατορικά Συντάγματα επί Γ. Παπαδόπουλου αφενός δεν ψηφίστηκαν από Βουλή ή Εθνοσυνέλευση —παρά επικυρώθηκαν με τα νόθα δημοψηφίσματα των 1968 και 1973—, αφετέρου το τελευταίο έπαψε αυτοδίκαια να ισχύει με την πτώση της Χούντας των Συνταγματαρχών).

Σύνθεση υπουργικού συμβουλίου
ΦΕΚ Α32 /1864, ΦΕΚ Α 53 /1864
 «Πρόεδρος του υπουργικού συμβουλίου»: Κωνσταντίνος Κανάρης

 «Επί των Εξωτερικών υπουργός»: Θεόδωρος Δηλιγιάννης
 - αντικαταστάθηκε στις 28-11-1864 από τον Δημήτριο Μπουντούρη
 «Επί των Εσωτερικών υπουργός»: Αλέξανδρος Κουμουνδούρος
 «Επί των Οικονομικών υπουργός»: Σωτήριος Σωτηρόπουλος
 «Επί των Στρατιωτικών υπουργός»: ο ταγματάρχης Πεζικού, Αριστείδης Καρνάλης
 «Επί της Δικαιοσύνης υπουργός»: Ανδρέας Χ. Λόντος
 «Επί των Εκκλησιαστικών και της Δημοσίας εκπαιδεύσεως υπουργός»: προσωρινώς, Ανδρέας Χ. Λόντος
 «Επί των Ναυτικών υπουργός»: Κωνσταντίνος Κανάρης

Κυβερνητικό έργο
Στις 25 Απριλίου 1864 ο εισηγητής της «Επί του Πολιτεύματος επιτροπής», καθηγητής Νικόλαος Σαρίπολος, διάβασε το προσχέδιο του Συντάγματος και  στις 29 Ιουλίου άρχισε η συζήτηση του στην Εθνοσυνέλευση. Τον Αύγουστο άρχισε η ψήφιση του κατ' άρθρον ενώ τέλη Οκτωβρίου, πήρε και τη έγκριση του βασιλιά Γεώργιου. Το νέο Σύνταγμα, άρχισε να ισχύει από την ημέρα δημοσίευσής του, στην Εφημερίδα της Κυβερνήσεως, στις 17 Νοεμβρίου 1864.http://www.ime.gr/chronos/12/gr/1833_1897/domestic_policy/institutions/06.html

Στις 16 Νοεμβρίου, και αφού ο βασιλιάς Γεώργιος έδωσε μπροστά στην Εθνοσυνέλευση τον οριζόμενο από το νέο Σύνταγμα όρκο, ο πρόεδρος της, Ιωάννης Μεσσηνέζης, διέλυσε το Σώμα.

Παραπομπές

1864 07
Κατηγορία:1864